Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Artistoj tra la mondo adiaŭas la kreinton de Mafalda
#000004
Quino vizitas ekspozicion dediĉitan al la 50-a datreveno de Mafalda en septembro 2014. Foto de la Ministerio pri kulturo de Argentino/Flickr (CC BY-SA 2.0)
#000005
La 30-an de septembro forpasis la 88-jara premiita argentina desegnisto Joaquín Salvador Lavado Tejón. Li estas pli konata kiel Quino, la kreinto de la fama bildstria rolulo Mafalda — la revolucia, feminista, mediprotektanta kaj humanista knabino, kiu konkeris la korojn de kelkaj generacioj.
#000006
La morto de Quino okazis tagon post la 56-a datreveno de la unua publikigo de Mafalda. La novaĵo tuj atingis ĉiujn angulojn de la mondo kaj inspiris elkorajn tributojn de sennombraj amaskomunikiloj, artistoj kaj publikaj personoj.
#000007
La bildstrio pri Mafalda iĝis unu el la plej konataj hispanlingvaj bildstrioj kaj estis tradukita al pli ol 30 lingvoj, inkluzive de la indiĝena gvarania lingvo. Ĝia rakonto pri politiko, socio, mediprotektado kaj feminismo estas universala kaj plu aktuala nuntempe.
#000008
Klasika Mafalda-bildstrio kun ĝia akra politika humuro. Foto de “¡¡¡!”/Flickr (CC BY-NC-SA 2.0). La bildstrio tekstas: “DEMOKRATIO (de la greka demos, popolo, kaj kratos, potenco). Registaro kie la popolo montras sian suverenecon.”
#000009
Same kiel multaj verkoj de Quino, Mafalda estis multe diskutata siatempe. Kun sia subtila humuro, ŝi sukcesis superi la cenzuron de la argentina diktaturo, kvankam ŝi estis malpermesita de la diktatoro Augusto Pinochet en Ĉilio.
#000010
Aldone al presitaj amaskomunikiloj (bildstrioj, magazinoj kaj libroj), Mafalda kaj ŝiaj amikoj aperis en siaj propraj televidserioj. En nuraj naŭ jaroj (1964 ĝis 1973) ŝi konkeris la tutan mondon kaj iĝis “universala simbolo de ribelo kaj kredo je pli bona mondo”.
#000011
Reage al la morto de Quino, sociaj retoj estis inunditaj per liaj bildstrioj kaj tributoj de aliaj grafikistoj el Argentino kaj la tuta mondo.
#000012
Jena mesaĝo venas de Liniers, argentina bildstriisto nun loĝanta en Usono:
#000013
La vaste konata grafikisto-humuristo Tute (la filo de la fama bildstriisto Caloi) adiaŭis Quino, desegnante por li:
#000022
Artistoj tra la mondo ankaŭ montris sian respekton al Quino. La greka bildstriisto Panos Zacharis kreis tiun ĉi ilustraĵon:
#000025
— tira cómica Magola (@naniopina) September 30, 2020
#000029
Quino vai fazer falta para o mundo. Agora, ele está no panteão dos deuses dos quadrinhos, e seu legado é simplesmente inegualável. Se eu sou crítico em meu trabalho hoje, é porque ele me ensinou isso em seus livros. /RtBffCquvf
#000032
Al la mondo mankos Quino. Nun li estas en la panteono de la bildstriaj dioj kaj lia heredaĵo estas senegala. Mi estas tiom kritika rilate mian verkaron hodiaŭ pro tio ke mi lernis de li.
#000034
La ĉilia bildstriisto Nagú montris sian aprezon de la heredaĵo de Quino:
#000035
La venezuela bildstriisto EDO Ilustrado kundividis influon, kiun Mafalda faris sur generaciojn de infanoj:
#000041
Kaj hondura ilustristo Allan McDonald montras sian doloron en la bildo de Mafalda:
#000045
Mankas duboj ke la heredaĵo de Quino kaj liaj instruoj vivos eterne en la homaj koroj, kaj lia verko plu lumigos sekvontajn generaciojn.
#000051
Arto kaj kulturoCivitanaj komunikilojFreŝa NovaĵoHumuro
#000052
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000062
Speciala danko al niaj multaj subtenantoj
#000064